SCB Financial Markets คาดกรอบเงินบาทวันนี้ 34.05-34.35 บ./ดอลลาร์
SCB Financial Markets คาดเงินบาทวันนี้ (4 เม.ย.66) เคลื่อนไหวในกรอบ 34.05-34.35 บาท/ดอลลาร์
SCB Financial Markets คาดเงินบาทวันนี้ (4 เม.ย.66) เคลื่อนไหวในกรอบ 34.05-34.35 บาท/ดอลลาร์
4 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (4 เม.ย.66) เคลื่อนไหวในกรอบ 34.05-34.35 บาท/ดอลลาร์ ทั้งนี้จากแรงกดดันจากตัวเลขภาคการผลิตและตัวเลขค่าใช้จ่ายภาคก่อสร้างของสหรัฐฯ ที่ปรับลดลง บ่งชี้ถึงเศรษฐกิจสหรัฐฯ ยังคงชะลอตัวลง ทำให้ค่าเงินดอลลาร์อ่อนค่าลง
โดยรายงานตัวเลขดังกล่าว ช่วยสนับสนุนการคาดการณ์ที่ว่าวัฏจักรการปรับขึ้นอัตราดอกเบี้ยของธนาคารกลางสหรัฐ (เฟด) ใกล้จะสิ้นสุดลงแล้ว สำหรับราคาน้ำมันดิบสหรัฐ WTI และเบรนท์ พุ่งขึ้น 6.3% เมื่อวาน หลังโอเปกพลัส ประกาศว่าจะปรับลดปริมาณการผลิตน้ำมันลงไปอีกราว 1.16 ล้านบาร์เรลต่อวัน ตั้งแต่เดือนพฤษภาคมจนถึงสิ้นปีนี้